Μεχντί Ναφτί

Ο **Μεχντί Μπεν Σαντόκ Ναφτί** (; γεννημένος στις 28 Νοεμβρίου 1978) είναι Τυνήσιος προπονητής ποδοσφαίρου και πρώην διεθνής ποδοσφαιριστής. Κατά τη διάρκεια της ποδοσφαιρικής του καριέρας αγωνίζονταν στη θέση του αμυντικού μέσου και φόρεσε τη φανέλα διαφόρων ομάδων σε Γαλλία, Αγγλία, Ισπανία και Ελλάδα. Αν και γεννημένος στη Γαλλία, επέλεξε να αγωνίζεται με την Εθνική ομάδα της Τυνησίας, χώρας καταγωγής των γονέων του, και κατέγραψε 46 συμμετοχές με το Τυνησιακό εθνικό συγκρότημα, λαμβάνοντας μέρος στο Παγκόσμιο Κύπελλο Ποδοσφαίρου του 2006 και σε τρία Αφρικανικά Κύπελλα Εθνών. Μετά το τέλος της καριέρας του ως ποδοσφαιριστής, εργάζεται ως προπονητής ποδοσφαίρου κυρίως σε Ισπανικές ομάδες.

## Ποδοσφαιρική Καριέρα
Γεννημένος στην Τουλούζη της Γαλλίας, ο Ναφτί ξεκίνησε να αγωνίζεται στον τοπικό σύλλογο, την Τουλούζ. Χρησιμοποιήθηκε ελάχιστα ως βασικός κατά τη διάρκεια της τριετούς παρουσίας του στην ομάδα, αλλά αγωνίστηκε σε πολλά παιχνίδια με την δεύτερη ομάδα του συλλόγου. Η καλύτερη σεζόν του ήταν την σεζόν 1999–2000, καθώς κατέγραψε 13 εμφανίσεις και σκόραρε μία φορά για να βοηθήσει την ομάδα να επιστρέψει στη Λιγκ 1, έπειτα από ένα χρόνο απουσίας από την κορυφαία κατηγορία του γαλλικού ποδοσφαίρου.

Το καλοκαίρι του 2000, ο Ναφτί εντάχθηκε στη Ράθινγκ Σανταντέρ, η οποία αγωνίζονταν στην Πριμέρα Ντιβισιόν αλλά και πάλι, όπως και στην προηγούμενη ομάδα του, ξεκίνησε τη θητεία του εμφανιζόμενος κυρίως σε αγώνες της Ράθινγκ Σαντατέρ Β.
Τη σεζόν 2000–01 έπαιξε σε μόλις τρία παιχνίδια για την κύρια ομάδα, η οποία τελικά υποβιβάστηκε. Στη συνέχεια όμως αποτέλεσε πολύ σημαντικό στοιχείο της μεσαίας γραμμής της ομάδας για τα επόμενα τρία χρόνια, διακρινόμενος για το δυναμικό του παιχνίδι, απόρροια του οποίου υπήρξαν οι 41 κίτρινες κάρτες και οι 4 αποβολές.

Στο τέλος της χειμερινής περιόδου μεταγραφών του Γεναρη 2005, ο Ναφτί παραχωρήθηκε ως δανεικός στην αγγλική Μπέρμιγχαμ Σίτι, και πραγματοποίησε το ντεμπούτο του στην  Πρέμιερ Λιγκ στις 5 Φεβρουαρίου, στην εκτός έδρας ήττα με 2-0 από την Μάντσεστερ Γιουνάιτεντ. Ενδεικτικό του δυναμικού του αγωνιστικό στυλ, είναι το γεγονός ότι την εποχή εκείνη τα ΜΜΕ του είχαν δώσει το παρατσούλι  "Nasty" (δυσάρεστος) ως παραφθορά του επιθέτου του , αλλά με το στυλ του αυτό κέρδισε, το καλοκαίρι του 2005, ένα νέο συμβόλαιο με την Μπέρμιγχαμ. Ωστόσο η επόμενη σεζόν (2005-06) τελείωσε για τον Ναφτί προτού καν ξεκινήσει καθώς, στις αρχές του Αυγούστου υπέστη έναν σοβαρό τραυματισμό στους χιαστούς κατά τη διάρκεια ενός φιλικού με την Ντεπορτίβο Λα Κορούνια.
Παρά την ταχύτερη του αναμενομένου επάνοδό του στους αγωνιστικούς χώρους, καθώς κατόρθωσε να αγωνιστεί στον τελευταίο αγώνα της σεζόν κόντρα στην Μπόλτον,, ο Ναφτί δεν μπόρεσε να αποτρέψει τον υποβιβασμό της ομάδας του. Την σεζόν 2006-07, κατέγραψε 32 συμμετοχές και βοήθησε ουσιαστικά την Μπέρμιγχαμ να επανέλθει στην Πρέμιερ Λιγκ. Στις 13 Αυγούστου 2008, πέτυχε και το παρθενικό του τέρμα με την Μπέρμιγχαμ στη νίκη με 4-0 επί της Γουίκομπ για το θεσμό του Λιγκ Καπ Αγγλίας. 

Τον Ιούνιο του 2009, η Μπέρμιγχαμ δεν ανανέωσε το συμβόλαιο του Ναφτί  κι έτσι αυτός υπέγραψε διετές συμβόλαιο με τον Άρη Θεσσαλονίκης.
Μετά από μια αποθεωτική υποδοχή από τους οπαδούς της νέας του ομάδας , o Ναφτί προσαρμόστηκε άμεσα στις απαιτήσεις του Άρη και στις 12 Σεπτεμβρίου 2009, σημείωσε το πρώτο και μοναδικό τέρμα του με την φανέλα των κιτρίνων στον εκτός έδρας αγώνα με τον Π.Α.Σ. Γιάννινα. Ολοκλήρωσε δε τη σεζόν με 22 συμμετοχές και 4 τέρματα. . Αν και ήταν  εκ των κορυφαίων παικτών τη σεζόν 2009-10, την επόμενη σεζόν παρουσιάστηκε ως «σκιά του καλού του εαυτού», και λόγω της κακής εξωαγωνιστικής του παρουσίας ο Άρης δεν τον συμπεριέλαβε στη λίστα των παικτών της ομάδας που θα είχαν δικαίωμα συμμετοχής στο Γιουρόπα Λιγκ. Του δόθηκε μάλιστα ειδική άδεια για να ταξιδέψει στη Γαλλία το Δεκέμβρη του 2010, με σκοπό να βρει νέα ομάδα. Συνολικά κατά τον ενάμισι χρόνο της παρουσίας του στη Θεσσαλονίκη αγωνίστηκε σε 45 αγώνες (34 για το πρωτάθλημα  7 για το Κύπελλο Ελλάδας και 4 για το Γιουρόπα Λιγκ).

Τελικά αποχώρησε από τον Άρη το Γενάρη του 2011  και επέστρεψε στην Ισπανία υπογράφοντας συμβόλαιο διάρκειας 18 μηνών με την Ρεάλ Βαγιαδολίδ η οποία αγωνίζονταν στη Σεγούντα Ντιβισιόν. 
Συνέχισε για μια σεζόν (2012–13) στη Ρεάλ Μούρθια, βοηθώντας την ομάδα να αποφύγει τον υποβιβασμό από τη Σεγούντα Ντιβισιόν και ολοκλήρωσε την καριέρα του αγωνιζόμενος με τη φανέλα της Κάδιθ, στη Σεγούντα Ντιβισιόν Β.

### Εθνική Τυνησίας
Ο Ναφτί αποτέλεσε βασικό μέλος της Εθνικής Τυνησίας από το 2002, και εκπροσώπησε τη χώρα του σε 3 Κύπελλο Εθνών Αφρικής, βοηθώντας την ομάδα να κατακτήσει για πρώτη, και μοναδική φορά στην ιστορία της, το τρόπαιο το 2004.

Έλαβε επίσης μέρος στο Κύπελλο Συνομοσπονδιών του 2005, αγωνιζόμενος στα ματς εναντίον της Αυστραλίας (νίκη με 2–0) και της Γερμανίας ( ήττα με 3–0).

Ακόμη διετέλεσε μέλος της Εθνικής Τυνησίας που έλαβε μέρος στο Παγκόσμιο Κύπελλο Ποδοσφαίρου του 2006 που διοργανώθηκε στη Γερμανία, αγωνιζόμενος και στα τρία ματς της Τυνησίας στη φάση των ομίλων.
Συνολικά φόρεσε 46 φορές το εθνόσημο και σημείωσε ένα τέρμα, στις 4 Ιουνίου 2006 στον νικηφόρο (με 1-3) εκτός έδρας αγώνα της Τυνησίας κόντρας στη Μποτσουάνα για τα προκριματικά του Παγκοσμίου Κυπέλλου του 2006 

## Προπονητική Καριέρα
Μετά το τέλος της ποδοσφαιρικής του σταδιοδρομίας, ο Ναφτί ασχολήθηκε εντατικά με την προπονητική και στις 10 Ιουνίου 2016,  ανέλαβε την τεχνική ηγεσία της **Marbella FC** που αγωνίζονταν στη Σεγούντα Ντιβισιόν Β, παρότι, όπως φημολογείται, δεν κατείχε το ανάλογο προπονητικό πτυχίο για να προπονεί ομάδες αυτής της κατηγορίας.. Απολύθηκε μετά από μια σειρά ανεπιτυχών αποτελεσμάτων στις 7 Μαρτίου 2017.

Στις 27 Ιουνίου 2017 προσελήφθη από την **Mérida AD**, η οποία αγωνίζονταν κι αυτή στη Σεγούντα Ντιβισιόν Β.  Παρέμεινε στο πόστο αυτό μέχρι τις 20 Δεκεμβρίου 2017.

Επέστρεψε στον πάγκο της Mérida στις 12 Μαρτίου 2018,  και παρέμεινε μέχρι το τέλος της σεζόν, όταν και αποχώρησε καθώς δεν μπόρεσε να αποτρέψει τον υποβιβασμό της ομάδας.

Τον Οκτώβριο του 2018, ανέλαβε την Μπαδαχόθ, επίσης ομάδα της Σεγούντα Ντιβισιόν Β. Αποχώρησε από τη Μπανταχόθ στις 4 Φεβρουαρίου 2020, με την ομάδα να βρίσκεται στην 4η θέση του βαθμολογικού πίνακα.

Στις 9 Οκτωβρίου  2020, ο Ναφτί ανακοινώθηκε ως ο νέος τεχνικός της Τυνησιακής Ετουάλ Σπορτίβ ντυ Σαχέλ, αλλά επέστρεψε στην Ισπανία μετά από μόλις 5 ημέρες για να αναλάβει της τύχες της Λούγο, η οποία αγωνίζονταν στην Σεγούντα Ντιβισιόν. Ωστόσο η παρουσία του στην ομάδα της Γαλικίας υπήρξε σύντομη καθώς απελύθη στις 28 Φεβρουαρίου 2019, μετά από την εντός έδρας ήττα με 1–4 από την  Αλμερία.

Ο Ναφτί παρέμεινε χωρίς ομάδα μέχρι τις 31 Οκτωβρίου 2021 όταν και αντικατέστησε τον Asier Garitano στον πάγκο της Λεγανές. Αποχώρησε στις 5 Ιουνίου 2021 καθώς δεν ανανεώθηκε το συμβόλαιο του.
 
Αμέσως μετά ανέλαβε με ετήσιο συμβόλαιο, την άρτι υποβιβασθείσα Λεβάντε. Μετά από 9 ματς πρωταθλήματος, απελύθη στις  10 Οκτωβρίου 2022, καθώς η ομάδα πέτυχε στο διάστημα αυτό μόλις 2 νίκες και συγκέντρωσε 10 βαθμούς.

Στις 2 Ιανουαρίου 2023, Ναφτί ανέλαβε προπονητής της Μαροκινής Ουιντάντ Καζαμπλάνκα. Πραγματοποίησε το ντεμπούτο του στο τοπικό πρωτάθλημα 3 ημέρες αργότερα, στον εκτός έδρας αγώνα με την **SCC Mohammédia**.  Στις 26 Φεβρουαρίου 2023, η ομάδα προχώρησε στην αντικατάστασή του από τον Juan Carlos Garrido.

Στις 5 Δεκεμβρίου του 2023, ο Ναφτί επέστρεψε ξανά στην Ισπανία και αντικατέστησε τον Fran Fernández στην τεχνική ηγεσία της Αλκορκόν, η οποία αγωνίζεται στην Σεγούντα Ντιβιζιόν.
## Διακρίσεις
**Τυνησία**
*Κύπελλο Εθνών Αφρικής: 2004 
## Παραπομπές


## Εξωτερικοί σύνδεσμοι
* FIFA player|176983

Κατηγορία:Τυνήσιοι ποδοσφαιριστές
Κατηγορία:Ποδοσφαιριστές Εθνικής Τυνησίας
Κατηγορία:Μέσοι ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Ράθινγκ Σανταντέρ
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Ρεάλ Μούρθια
Κατηγορία:Ποδοσφαιριστές Κάδιθ ΚΦ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Μπέρμιγχαμ Σίτι
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Κυπέλλου Εθνών Αφρικής 2002
Κατηγορία:Ποδοσφαιριστές Κυπέλλου Εθνών Αφρικής 2004
Κατηγορία:Ποδοσφαιριστές Κυπέλλου Εθνών Αφρικής 2008
Κατηγορία:Ξένοι ποδοσφαιριστές στην Αγγλία
Κατηγορία:Προπονητές Σεγούντα Ντιβισιόν Β
Κατηγορία:Προπονητές Σεγούντα Ντιβισιόν
Κατηγορία:Προπονητές ποδοσφαίρου Ετουάλ Σπορτίβ ντυ Σαχέλ
Κατηγορία:Προπονητές ποδοσφαίρου Ντεπορτίβο Λούγο
Κατηγορία:Προπονητές ποδοσφαίρου Λεβάντε ΟΝ
Κατηγορία:Προπονητές ποδοσφαίρου Ουιντάντ Καζαμπλάνκα